બિલ્ડરે ૧૯૮૦ના દાયકામાં આ પ્રોજેક્ટ લૉન્ચ કર્યો ત્યારે ચાર વર્ષમાં જ આ ટાવરમાં મોટા ભાગના ફ્લૅટ્સ બુક થઈ ગયા હતા, પરંતુ શેડ્યુલ પ્રમાણે ૧૯૮૬ સુધીમાં કન્સ્ટ્રક્શન થાય એ પહેલાં નિયમભંગ અને ફ્લોર સ્પેસ ઇન્ડેક્સના દુરુપયોગની ફરિયાદોના કારણે સુધરાઈએ સ્ટૉપ વર્કની નોટિસ ફટકારી આ કેસ ઍન્ટિ-કરપ્શન બ્યુરોને સોંપી દીધો હતો. આ અને આવી અન્ય કાનૂની ગૂંંચવણોમાંથી બહાર નીકળ્યા બાદ હવે આ ટાવર તૈયાર થયો છે.